- Podnikam.sk
- Články
- Zaujímavosti
- Hľadáte sporenie pre dieťa? Pozrite si porovnanie ponúk a vyberte to najvýhodnejšie
Hľadáte sporenie pre dieťa? Pozrite si porovnanie ponúk a vyberte to najvýhodnejšie
Pre rodičov je celkom prirodzené, že chcú, aby sa ich deti mali čo najlepšie. Často to chcú dosiahnuť tým, že ich chcú zabezpečiť do budúcnosti, a tak im založia sporenie napríklad na vysokú školu alebo pomoc pri prvom bývaní. Hľadáte aj vy pre vaše dieťa výhodné sporenie? Prinášame vám prehľad ponúk na trhu.
Dnes už úplne normálne, že okrem toho, že si sporíme my sami, v prípade, že to naše finančné možnosti dovoľujú, zakladáme aj sporenie pre dieťa. Zvyčajne je možné takéto sporenie vytvoriť ako dodatok k účtu pre deti, ktorý máte otvorený vo vašej banke. Na trhu nájdete aj stavebné sporenie, ktoré môžete založiť svojim ratolestiam.
Pri uzatváranie sporenia pre deti sa najskôr uistite, že na to máte.
Nevyznáte sa v ponukách bánk? Pozrite si prehľadné stručné porovnanie rôznych ponúk dostupných na trhu a vyberte si to najvýhodnejšie sporenie pre vás.
VÚB
VÚB banka poskytuje možnosť sporenia pre deti do 18 rokov formou detskej vkladnej knižky, ktorou disponuje zákonný zástupca. Peniaze, ktoré nesporíte, nie sú viazané a okrem základného úroku je tu možnosť získať aj dodatkový úrok. Výhodou je, že toto sporenie je možné uzavrieť aj s úrazovým poistením.
Pýtate sa, prečo by ste mali svojmu potomkovi založiť vkladnú knižku? Tu je niekoľko dôvodov:
- nasporíte finančné prostriedky pre svoje dieťa
- okrem základného úroku môžete získať aj dodatkový úrok
- peniaze nie sú viazané výpovednou lehotou
- vklad je chránený zákonom, takže nič neriskujete, čo je mimoriadne výhodné
Za založenie a vedenie vkladnej knižky vo VÚB neplatíte, v prípade, že počas roka z vkladnej knižky nevyberiete žiadne peniaze, dostanete 100% dodatkový úrok.
Poštová banka
Spomedzi produktov Poštovej banky je najvhodnejším pre deti sporenie s viazanosťou na 10 rokov. Rovnaké si môžete založiť aj vy. V prípade, že budete na toto sporenie prispievať pravidelne mesačne sumu minimálne 10 eur, budete mať zvýhodnenú úrokovú sadzbu 2,5%. Ak sa rozhodnete na toto sporenie prispievať nepravidelne, bude to úrok vo výške 1,25%.
Na tento sporiaci účet môžete prispievať od 10 do 500 eur mesačne a výhodou je, že založenie aj vedenie účtu je bezplatné.
ČSOB
ČSOB ponúka pre deti do 18 rokov možnosť vytvorenia stavebného sporenia, ktoré umožňuje získanie štátnej prémie až do výšky 66,39 eur.
V prípade, že sa rozhodnete v tejto banke vášmu dieťaťu založiť aj účet, uzavretie zmluvy bude bezplatné. Nasporenú sumu je možné využiť už po šiestich rokoch sporenia a po dvoch rokoch máte možnosť vybrať zo sporenia 500 eur.
Tatrabanka
Táto banka neposkytuje vyslovene sporenie určené deťom. K ich produktom určeným pre najmenších patrí detský účet pre deti od 6 rokov. Ak by ste chceli v tejto banke deťom založiť sporenie, môžete tak urobiť s tým, že to nebude produkt určený vyslovene deťom.
Pri zakladaná sporenia si môžete vybrať jeho konkrétny účel, cieľovú sumu aj výšku pravidelnej mesačnej platby. Tá je pritom na vás a máte možnosť ju flexibilne meniť bez nutnosti navštíviť banku.